Virallinen lehti nro C 056 , 06/03/1995 s. 0180



A4-0121/94 Päätöslauselma koskien komission tiedonantoa neuvostolle ja Euroopan parlamentille satelliittiviestinnästä: avaruussegmenttikapasiteetin hankinnasta ja sen jakamisesta käyttöön (VÄLIAIKAINEN KÄÄNNÖS - PROVISIONAL TRANSLATION) Euroopan parlamentti - ottaen huomioon Euroopan yhteisön perustamissopimuksen osaston XII koko Euroopan kattavasta tietoverkosta, - ottaen huomioon komission tiedonannon neuvostolle ja parlamentille satelliittiviestinnästä: avaruussegmenttikapasiteetin hankinnasta ja sen valmistuksesta (KOM(94)0210 - C4-0120/94), - ottaen huomioon työjärjestyksensä asiaankuuluvat säännökset, - ottaen huomioon talous- ja raha-asioita sekä teollisuuspolitiikkaa käsittelevän valiokunnan mietinnön ja kulttuuri-, nuoriso- ja koulutusasioita sekä tiedotusvälineitä käsittelevän valiokunnan lausunnon (A4-0121/94), 1. Suhtautuu myönteisesti tiedonannon periaatteellisiin päämääriin, 2. Valittaa, ettei komissio antanut parlamentille tiedonannon yhteydessä päätöslauselmaluonnosta, niin kuin se oli aiemmin tehnyt koskien tiedonantoaan satelliittinavigointitoimista (KOM(94)0248), 3. Pyytää komissiota tulevaisuudessa liittämään lakipäätöslauselmaluonnoksen lakia valmisteleviin tiedonantoihinsa, jotta yhteisön lainsäädäntöön osallisena olevat elimet - neuvosto ja Euroopan parlamentti - voivat yhdenvertaisesti ottaa kantaa käsiteltävään asiaan, 4. Pyytää valtioiden välisissä satelliittiorganisaatioissa kuten INTELSAT, IMMARSAT ja EUTELSAT jäseninä olevia valtioita tekemään yhteistyötä ja avustamaan toisiaan kaikin sopivin keinoin, jotta avaruussegmentti- kapasiteetin tasapuolinen jako olisi taattu, 5. Uskoo, että jäsenmaiden tasapainoinen, yhteinen näkemys on välttämätön rataresurssien ja siihen kuuluvien taajuusresurssien tehokkaan hoidon kannalta, 6. On sitä mieltä, että komission ja jäsenmaiden tulee tehdä tiivistä yhteistyötä kansainvälisen televiestintäliiton (International Telecommunications Union) puitteissa, jotta televiestintä saadaan sovitettua lähemmäksi markkinoita ja kilpailua, 7. Pyytää komissiota kiinnittämään huomiota sekä kulttuurien että talousrakenteiden monimuotoisuuteen, mikä varmistaa ja lisää moninaisuutta ja mielipiteenvaihtoa radiossa ja henkilöiden välisessä kommunikaatiossa, 8. On sitä mieltä, että satelliittisektorien vapaan hankinnan periaatteen pitäisi koskea yhtä lailla julkisia, kansallisen televiestintäorganisaation osittain tai kokonaan hallitsemia yrityksiä sekä yksityisyrittäjiä, ja ettei mikään edellisistä saa yksin hallita markkinoita satelliittipalvelujen käyttönoton jakamisessa käyttämällä suojattuja jakelujärjestelmiä, esimerkiksi koodausta televisio-, interaktiivisen VSAT:in tai yksilöpalveluissa, 9. Tulee siihen lopputulokseen, että tarvitaan mahdollisesti tarkastusviranomainen, joka valvoo kaikkia avaruussegmentikapasiteetin tarjoajia, olivatpa ne sitten televiestintäjärjestöjä, kaupallisia yhtymiä, joissa on osakkaana televiestintäjärjestöjä tai täysin yksityisiä yrittäjiä. Näin taataan kapasiteetin suojattu hankintasysteemi ja oikeudenmukaisempi kilpailu yhteisössä, 10. Pyytää puhemiestään välittämään tämän päätöslauselman neuvostolle, komissiolle sekä jäsenvaltioiden parlamenteille.